Source: http://ermionida1.blogspot.com/2012/05/read-more-500-500.html
Timestamp: 2018-03-18 23:08:40+00:00
Document Index: 31344394

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΑΙΤΗΣΗ ΕΩΣ ΤΗΝ ΠΑΡΑΣΚΕΥΗ ΣΤΟΝ ΟΑΕΔ ΓΙΑ ΣΕΜΙΝΑΡΙΑ ΠΛΗΡΟΦΟΡΙΚΗΣ ΜΕ ΕΠΙΔΟΜΑ 500€ - Τ
Home » Ενημέρωση » ΑΙΤΗΣΗ ΕΩΣ ΤΗΝ ΠΑΡΑΣΚΕΥΗ ΣΤΟΝ ΟΑΕΔ ΓΙΑ ΣΕΜΙΝΑΡΙΑ ΠΛΗΡΟΦΟΡΙΚΗΣ ΜΕ ΕΠΙΔΟΜΑ 500€
ΑΙΤΗΣΗ ΕΩΣ ΤΗΝ ΠΑΡΑΣΚΕΥΗ ΣΤΟΝ ΟΑΕΔ ΓΙΑ ΣΕΜΙΝΑΡΙΑ ΠΛΗΡΟΦΟΡΙΚΗΣ ΜΕ ΕΠΙΔΟΜΑ 500€
Ξεκίνησε και θα διαρκέσει έως την Παρασκευή 25 Μαΐου η ηλεκτρονική υποβολή αιτήσεων ανέργων για τη συμμετοχή τους σε πρόγραμμα κατάρτισης ανέργων του ΟΑΕΔ (διάρκειας 100 ωρών), σε Βασικές Δεξιότητες Πληροφορικής και Επικοινωνιών (ΤΠΕ).
Ο εκτιμώμενος αριθμός των δικαιούχων υπερβαίνει τα 18.000 άτομα, ενώ οι άνεργοι που ενδιαφέρονται να εγγραφούν στο Μητρώο Ωφελουμένων για να καταρτιστούν στο προαναφερόμενο πρόγραμμα πρέπει να συμπληρώσουν και να υποβάλουν σε ηλεκτρονική μορφή, μέσω διαδικτύου, στην ειδική ιστοσελίδα (www.voucher.gov.gr) τη φόρμα «Αίτηση συμμετοχής».
Καινοτομία του προγράμματος αποτελεί η χρήση για πρώτη φορά της «επιταγής κατάρτισης», η οποία θα χορηγείται από τα ΚΠΑ2 του ΟΑΕΔ στους ανέργους, προκειμένου να καταρτιστούν σε πιστοποιημένα ΚΕΚ της επιλογής τους, στο παραπάνω γνωστικό αντικείμενο.
Οι Ωφελούμενοι δεν επιτρέπεται να έχουν παρακολουθήσει το τελευταίο ημερολογιακό έτος ή να παρακολουθούν άλλο πρόγραμμα κατάρτισης, που οδηγεί σε πιστοποίηση βασικών δεξιοτήτων ΤΠΕ, ενώ είναι υποχρεωτική η συμμετοχή τους στις εξετάσεις πιστοποίησης, από φορείς πιστοποίησης που δραστηριοποιούνται στην Ελλάδα ή/και διεθνώς και έχουν αναγνωριστεί από τον ΟΕΕΚ.
Κάθε Ωφελούμενος θα παραλάβει Επιταγή Κατάρτισης οικονομικής αξίας 700 ευρώ, η οποία ενσωματώνει την αμοιβή του ΚΕΚ για τις υπηρεσίες που παρέχει, καθώς και για τις υπηρεσίες πιστοποίησης των γνώσεων. Στη συνέχεια, αφού ολοκληρώσει το πρόγραμμα κατάρτισης και κατόπιν συμμετοχής του στη διαδικασία πιστοποίησης των δεξιοτήτων του, δικαιούται να λάβει εκπαιδευτικό επίδομα, το οποίο έχει συνολική αξία 500 ευρώ.
Τα ΚΕΚ θα υποβάλλουν ηλεκτρονική αίτηση συμμετοχής στην παρούσα διαδικασία, καθ' όλη τη διάρκεια υλοποίησης της δράσης, στην ειδική ιστοσελίδα της δράσης( www.voucher.gov.gr).
Περισσότερες πληροφορίες παρέχονται στην ειδική ιστοσελίδα της δράσης (www.voucher.gov.gr) , καθώς και στην ιστοσελίδα του ΟΑΕΔ (www.oaed.gr).